РЕШЕНИЕ

№ 58
Исперих, 02.10.2019

ОТНОСНО: постъпила жалба с вх.№ 1/02.10.2014 г. от Белгин Шукри, упълномощен представител на ДПС за община Исперих за нарушение на изборните правила от страна на Айсел Реджеб Назиф- кандидат за кмет на с. Г.Поровец.

Във връзка с постъпила жалба от името на Белгин Шукри , от комисия в състав, определен от Председателя на ОИК Исперих бе извършена проверка на место и установено, че г-жа Айсел Реджеб е присъствала на 02.10.2010 година в кметство с.Голям Поровец във връзка с предаването и приемането на инвентар и документация на кметството от г-жа Реджеб на временно изпълняващия длъжността –кмет на кметство с. Г.Поровец .

 По свидетелски показания на г-н Мехмед Сали Закир ,присъстващ на проверката ,г-жа Реджеб е идвала в кметството и предишни дни, което по показания на и.д.кмета на кметството е било свързано с предаването дейността на институцията. Проведен бе телефонен разговор с г-жа Реджеб, като същата бе предупредена ,че следва да спазва разпоредбите на ИК.

На основание чл. 87, ал. 1, т.1 от ИК, ОИК Исперих

**Р Е Ш И:**

Оставя жалбата на Белгин Шукри без уважение, поради нейната неоснователност.

Указва на Айсел Реджеб –кандидат кмет на с. Голям Поровец да спазва стриктно разпоредбите на Избирателния Кодекс .

Решението подлежи на обжалване пред Централната избирателна комисия в срок до 3 дни от обявяването му.

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Ценка Иванова \_\_\_\_\_\_\_\_\_

Решението е обявено на …………………. в ……………………..

1. ……………………………
2. ……………………………

Архивирано на